خاریجی ایشلر ناظیری مولود چاووش اوغلو و ناتو باش کاتیبی ینس استولتنبرگ آراسیندا تلفون دانیشیغی اولوب.
تلفون صحبتینده دوغو آغ دنیزی و لیبی-ده کی وضعیتین موذاکیره اولوندوغو بیلدیریلیب.
بونونلا باغلی ناتو-نون آچیقلاماسینا گؤره، استولتنبرگ دوغو آغ دنیزیندکی گرگین‌لیک‌دن ناراحات‌لیغینی ایفاده ائده‌رک، دیالوقون اولماسی‌نین و گرگینلیگین آزالماسی‌نین بؤلگه‌نین منفعتینه اولدوغونو وورغولاییب.
وضعیتین اتفاق هم رای‌لیگی روحو ایله اولوسلار آراسی قانون‌لارا اویغون حل ائدیلمه‌سی‌نین واجیب‌لیگینی ایفاده ائدن استولتنبرگ تورکیه ایله یونانیستانین اون ایللردیر ناتو متفیقی اولدوق‌لارینی خاطیرلادیب.
ناتو-نون لیبی مسئله سینده بمت-نین بحرانین سیاسی حلینی تاپماق سعی‌لرینی دستکله‌دیگینی بیلدیرن استولتنبرگ  لیبی-ده کی طرف‌لرله اولوسلار آراسی توپلولوغون بمت باشچیلیغینداکی پروسه سی دستکلمه‌سی و بمت-نین سلاح تحریمینه عمل ائتمه‌سی‌نین واجیب‌لیگینی سؤیله‌ییب.
استولتنبرگ ناتو-نون لیبی-ده باریش و ثابت‌لیگی تامین ائتمک اوچون (20 ژانویه 2020) برلین پروسه سینی دستکله‌دیگینی ده بیلدیریب.
